stanford-oval/wikipedia huggingface dataset:
Kim Leine

Kim Leine (s. 28. elokuuta 1961 Bø) on tanskalais–norjalainen kirjailija.
Leine varttui Norjassa Jehovan todistajien parissa. Hän muutti teini-ikäisenä isänsä luokse Tanskaan ja asui 15 vuotta Grönlannissa. Leine muutti takaisin Tanskaan vuonna 2004. Hänen esikoisteoksensa Kalak ilmestyi vuonna 2007. Leinen neljäs romaani Ikuisuusvuonon profeetat sai Pohjoismaiden neuvoston kirjallisuuspalkinnon vuonna 2013.
Leine on koulutukseltaan sairaanhoitaja. Nykyään hän on päätoiminen kirjailija ja asuu perheensä kanssa Kööpenhaminassa. Leine on kertonut aiemmista päihdeongelmistaan.
Teokset

Kalak (2007)
Valdemarsdag (2008)
Tunu (2009)
Ikuisuusvuonon profeetat.  (Profeterne I Evighetsfjorden, 2012)  Suomentanut Katriina Huttunen. Helsinki:  Tammi, 2014.  ISBN 978-951-31-7750-8.
Kuilu.  (Afgrunden, 2015)  Suomentanut Katriina Huttunen. Helsinki:  Tammi, 2018.  ISBN 978-951-31-8980-8.
Punainen mies / musta mies.  (Rød mand / sort mand, 2018)  Suomentanut Katriina Huttunen. Helsinki:  Tammi, 2019.  ISBN 978-952-04-0393-5.
Aiheesta muualla

Norjalainen Kim Leine tuntee Grönlannin ankarat olot TS.fi. 24.10.2014.
Vaismaa, Riitta: Paljaasti paljaassa maassa Arvio teoksesta Ikuisuusvuonon profeetat. Maailmankirjat. 19.1.2014.
Avoncliffin rautatieasema

| Avoncliff |
| --- | --- |

Perustiedot
Lyhenne:  AVF
Aiemmat nimet:  Avoncliff Halt (1906–1969)
Rataosa:  Wessexin päärata Heart of Wessex Line
Sijainti:  51°20′22.2″N, 002°16′55.6″W
Osoite:  Belcombe Roadin sivukuja, Avoncliff, Wiltshire, BA15 2HD
Paikkakunta:  Avoncliff
Valtio:  Yhdistynyt kuningaskunta
Avattu:  9. heinäkuuta 1906
Liikenne
Käyttäjiä (v.):  20 510 (2017–2018)
Liikennöitsijä(t):  Great Western Railway
Ratapiha
Raiteisto:  2 laituriraidetta
Aiheesta muualla
 Wikimedia Commons 
Avoncliffin rautatieasema on rautatieasema Avoncliffin kylässä Wiltshiressä. Se sijaitsee Wessexin pääradan
ja Heart of Wessex Linen varrella.
Asema avattiin nimellä Avoncliff Halt 9. heinäkuuta 1906. Nykyisen nimensä se sai 5. toukokuuta 1969. Asemaa käytti 20 510 matkustajaa kaudella 2017–2018.
Avopokeri

Avopokeri on pokerin muoto, jossa jokaiselle pelaajalle jaetaan kortteja sekä kuvapuoli ylös- että alaspäin. Tunnetuimmat avopokeripelit ovat viiden kortin avopokeri (engl. five-card stud) ja seitsemän kortin avopokeri (engl. seven-card stud). Suomessa ja Skandinaviassa viiden kortin avopokerin sökönä tunnettu muoto on suosittu. World Series of Pokerissa ja H.O.R.S.E.-turnauksissa pelataan razzia, jossa tavoitteena edellisistä poiketen on saada muodostettua mahdollisimman huono käsi.
Kirkegrenda

| Kirkegrenda |
| --- | --- |
 Kirkegrenda
 Koordinaatit: 59°22′34″N, 10°43′33″E 
Valtio:  Norja
Lääni:  Østfold
Kunta:  Moss
Pinta-ala:  
 – Maa:  0,3 km²
Väkiluku (2023):  329
 – Väestötiheys:  1 096,7 as./km²
Infobox OKVirheellinen NIMI-arvo: 
Kirkegrenda on taajama Mossin kunnassa Østfoldin läänissä Norjassa. Taajaman pinta-ala on 0,3 neliökilometriä ja asukasluku 329 vuonna 2023. Taajama sijaitsee lähellä Ryggen kirkkoa.
Aiheesta muualla

Kuvia tai muita tiedostoja aiheesta Kirkegrenda Wikimedia Commonsissa
Kimberlyn Duncan

Kimberlyn Duncan (s. 2. elokuuta 1991) on yhdysvaltalainen pikajuoksija.
Duncan on voittanut NCAA:n mestaruuden 200 metrin juoksussa ulkoradoilla vuosina 2011, 2012 ja 2013 sekä sisäradoilla vuosina 2011, 2012 ja 2013. Hän voitti Yhdysvaltojen-mestaruuden 200 metrillä 2013. Moskovan MM-kilpailuissa 2013 hän karsiutui 200 metrin välierissä. Hän juoksi World Relays -kilpailuissa 2014 ankkuriosuuden Yhdysvaltojen joukkueessa, joka voitti kultaa 4 × 200 metrin viestissä. Seuraavana vuonna hän sai World Relaysissa hopeaa 4 × 100 metrin viestissä. Lontoon MM-kilpailuissa 2017 hän sijoittui 200 metrillä kuudenneksi ajalla 22,59.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 10,96 | Baton Rouge | 13. toukokuuta 2012 |
| 200 m | 22,19 | Des Moines | 7. kesäkuuta 2012 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 60 m | 7,16 | New York | 1. helmikuuta 2013 |
| 200 m | 22,54 | Fayetteville | 24. helmikuuta 2013 |
Kirkelandetin kirkko

| Kirkelandetin kirkko Kirkelandet kirke |
| --- | --- |
 Kirkko vuonna 2006.
Sijainti:  Kristiansund, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1964
Suunnittelija:  Odd Kjeld Østbye
Materiaali:  betoni
Istumapaikkoja:  550
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kirkelandetin kirkko (norj. Kirkelandet kirke) on Kristiansundissa Møren ja Romsdalin läänissä Norjassa sijaitseva betonikirkko vuodelta 1964.
Kirkko sisältä. Lasikoristeet on tehnyt Gunnar S. Gundersen.
Aiheesta muualla

Kuvia tai muita tiedostoja aiheesta Kirkelandetin kirkko Wikimedia Commonsissa
Kirkenær

| Kirkenær |
| --- | --- |
 Kirkenærin kartano.
 Kirkenær
 Koordinaatit: 60°27′28″N, 12°03′31″E 
Valtio:  Norja
Lääni:  Innlandet
Kunta:  Grue
Pinta-ala:  
 – Maa:  1,9 km²
Väkiluku (2022):  1 213
 – Väestötiheys:  638,4 as./km²
Infobox OKVirheellinen NIMI-arvo: 
Kirkenær on taajama Gruen kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 1,9 neliökilometriä ja asukasluku 1 213 vuonna 2022.
Aiheesta muualla

Kuvia tai muita tiedostoja aiheesta Kirkenær Wikimedia Commonsissa
April Bowlby

| April Bowlby |
| --- | --- |

Henkilötiedot
Koko nimi:  April Michelle Bowlby
Syntynyt: 30. heinäkuuta 1980 (ikä 44)  Vallejo, Kalifornia
Ammatti:  näyttelijä
Puoliso:  Matthew Cooke
Näyttelijä
Aktiivisena:  2004–
Merkittävät roolit:  Kandi (Miehen puolikkaat)  Stacy (Drop Dead Diva)
Aiheesta muualla
IMDb 
April Michelle Bowlby (s. 30. heinäkuuta 1980 Vallejo, Kalifornia) on yhdysvaltalainen näyttelijä, joka tuli tunnetuksi televisiosarjasta Miehen puolikkaat.
Kathleen Barr

| Kathleen Barr> Henkilötiedot |
| --- | --- |
Syntynyt: 6. huhtikuuta 1967 (ikä 57)
Näyttelijä
Taiteilijanimet:  Kathleen Baar
Aktiivisena:  1991–
Merkittävät roolit:  Dot Matrix (ReBoot) Kevin (Ed, Edd n Eddy) Wheezie (Dragon Tales) Evil-Lyn (He-Man)
Aiheesta muualla
IMDb 
Elonet
Kathleen Barr (s. 6. huhtikuuta 1967) on kanadalainen ääninäyttelijä, joka sai vuonna 2000 Annie-ehdokkuuden animaatiosarjasta Dragon Tales.
Ura

Barr esiintyi aluksi teattereissa, jonka jälkeen hän siirtyi ääninäyttelijäksi 1990-luvulla, jolloin Barr teki ensimmäisen roolinsa animaatiossa Battletoads. Muutama vuosi myöhemmin hän sai ensimmäisen merkittävän roolin ReBootissa, jossa hän toimi vuosien 1994–2001 aikana. Uransa alkuvaiheessa Barr teki dubbauksia ja tekee niitä edelleenkin alkuperäisten ääniroolien lisäksi. Vuonna 1999 Barr oli Kevinin äänenä Ed, Edd n Eddyssä vuoteen 2007 asti ja vuonna 1999 Wheezien äänenä Dragon Talesissa, josta hän sai Annie-ehdokkuuden vuonna 2000. Kaksi vuotta myöhemmin Barr oli He-Man animaation uusitussa versiossa Evil-Lynin äänenä. Muita animaatioita, joissa Barr on tehnyt äänirooleja ovat ¡Mucha Lucha!, Class of the Titans, Pucca ja Johnny Test. Vuonna 2009 hän uusi Kevinin roolinsa elokuvassa Ed, Edd n Eddy's Big Picture Show.
Aiheesta muualla

TV.com (Arkistoitu – Internet Archive)
Voice Chasers (Arkistoitu – Internet Archive)
Kfar Kama

| Kfar Kama |
| --- | --- |
 Kylä ilmakuvassa.
 lippu
 Kfar Kama
 Koordinaatit: 32°43′19″N, 35°26′27″E 
Valtio:  Israel
Hallintoalue:  Pohjoinen
Perustettu:  1878
Väkiluku (2018):  3 332
 
 www.kfarkama.co.il 
Infobox OKVirheellinen NIMI-arvo: 
Kfar Kama (hepr. ‏כפר כמא‎, Kfar Kama, adygeksi Кфар Кама) on suurempi kaikkiaan kahdesta tšerkessien asuttamasta kylästä Israelissa Pohjoisella hallintoalueella. Kylä on perustettu vuonna 1878 ja sen asukasluku oli vuoden 2018 lopussa 3 332.
Maantiede

Kfar Kama sijaitsee Ala-Galilean itäosassa noin 4,5 kilometrin päässä Kfar Tavorista koilliseen.
Historia

Kfar Kaman perustivat vuonna 1878 alueelle saapuneet tšerkessit. Jopa sadat tuhannet tšerkessit olivat lähteneet alkuperäisiltä kotiseuduiltaan nykyiseltä Venäjältä Venäjän valloittaessa Tšerkessian vuosina 1858-1859. Kfar Kamaan saapuneet tšerkessit olivat šapsugeja ja he olivat saaneet maata Palestiinaa tuolloin hallinneilta osmaneilta vastineeksi järjestyksen ylläpidosta alueella. Monet paikalliset osallistuivat ensimmäiseen maailmansotaan Osmanien valtakunnan armeijassa ja myöhemmin brittien vallattua Palestiinan ja heidän perustettuaan Palestiinan mandaattialueen monet tšerkessit palvelivat brittiarmeijassa. Tšerkessit pitivät usein yllä myös hyviä suhteita alueelle saapuviin juutalaissiirtolaisiin. Israelin itsenäisyyssodan alettua osa tšerkesseistä soti juutalaisten haganah-järjestön puolella. Sodan jälkeen Kfar Kama oli yksi ensimmäisistä alueensa vesi- ja sähköverkkoon liitetyistä kylistä. Oman kuntansa aseman Kfar Kama sai vuonna 1950.
Väestö

Kfar Kaman asukasluku oli vuoden 2018 lopussa 3 332. Vuonna 2002 vastaava lukema oli 2 710 ja vuonna 1968 1 330.
Kfar Kama on suurempi kaikkiaan kahdesta tšerkessien asuttamista kylistä Israelissa. Toinen kylistä on Rehaniya Ylä-Galileassa. Paikalliset koululaiset opiskelevat heprean, arabian ja englannin lisäksi tšerkessin kieltä. Uskonnoltaan tšerkessit ovat muslimeja.
Kfar Kamassa sijaitsee tšerkessimuseo.
Aiheesta muualla

Kuvia tai muita tiedostoja aiheesta Kfar Kama Wikimedia Commonsissa
Paikallisia rakennuksia.
Kfar Kaman tšerkessejä kansallispuvuissaan.
Kfar Ruppin

| Kfar Ruppin |
| --- | --- |
 Kfar Ruppin
 Koordinaatit: 32°27′27″N, 35°33′22″E 
Valtio:  Israel
Hallintoalue:  Pohjoinen
Väkiluku (2018):  493
Infobox OKVirheellinen NIMI-arvo: 
Kfar Ruppin (hepr. ‏כפר רופין‎, Kfar Rupin) on kibbutsi Israelin Pohjoisella hallintoalueella. Sen asukasluku oli vuoden 2018 lopussa 493.
Maantiede

Kfar Ruppin sijaitsee Jordanjoen vieressä Beit She’anin laaksossa. Ympäröivä maa on melko suolapitoista. Sää alueella on tyypillisesti kuuma.
Historia

Kfar Ruppin perustettiin vuonna 1938 ja nimensä se sai Arthur Ruppinin mukaan. Sen ensimmäiset asukkaat olivat juutalaisia siirtolaisia Saksasta, Unkarista ja Tšekkoslovakiasta. Kuuden päivän sodasta lähtien vuonna 1967 kylä joutui melko usein tulituksen kohteeksi Jordanian puolelta Jordanjokea.
Talous

Kfar Ruppinissa on kasvatettu esimerkiksi taateleja, viljaa, siipikarjaa ja maitokarjaa. Paikalla on ollut myös kalastamo ja kalankasvattamo. Aikanaan paikalla kasvatettiin myös nutrioita turkiseläiminä. Kibbutsissa sijaitsee lintuasema.
Väestö

Kfar Ruppinin asukasluku oli vuoden 2018 lopussa 493. Vuonna 2002 vastaava lukema oli 448 ja vuonna 1967 310.
Paikallista maisemaa.
Lintukeskus.
Avon (joki Warwickshiressä)

| Avonjoki |
| --- | --- |
 Avonjoki Bidford-on-Avonin kylässä.
Alkulähde:  Naseby, Northamptonshire
Laskupaikka:  Severnjoki, Gloucestershire
Pituus:  154 km

Avon (myös Upper Avon tai Warwickshire Avon) on noin 150 kilometriä pitkä joki Keski-Englannissa. Sen alkulähde on lähellä Nasebyn kylää, mistä se virtaa lounaaseen Northamptonshiren, Leicestershiren, Warwickshiren ja Worcestershiren kreivikuntien läpi ja yhtyy lopulta Severnjokeen. Sen alkulähteen ja suun välinen korkeusero on noin 150 metriä. Avonin varrella sijaitsevia paikkakuntia ovat muun muassa Rugby, Royal Leamington Spa, Warwick, Stratford-upon-Avon ja Evesham.
Avon on kuuluisa kauniista maisemistaan erityisesti Eveshamin laaksossa, jonka hedelmällinen maaperä on otollinen maanviljelylle. Joessa elää runsaasti sisävesikalalajeja, ns. coarse fish. Avonissa on useita sulkuja ja aikaisemmin sitä pitkin käytiin jonkin verran kauppaa mutta nykyisin se on yksinomaan virkistyskäytössä.
Katrina Kaif

| Katrina Kaif |
| --- | --- |
 Katrina Kaif vuonna 2019.
Henkilötiedot
Koko nimi:  Katrina Turquotte
Syntynyt: 16. heinäkuuta 1983 (ikä 41) Hongkong
Kansalaisuus:  Yhdistynyt kuningaskunta
Ammatti:  näyttelijä, malli
Puoliso:  Vicky Kaushal (vih. 2021)
Näyttelijä
Aktiivisena:  2003–
Aiheesta muualla
IMDb 
AllMovie
Katrina Kaif (oik. Katrina Turquotte; s. 16. heinäkuuta 1983 Hongkong) on brittiläinen näyttelijä ja malli, joka tunnetaan työstään intialaisissa elokuvissa. Hän näyttelee pääasiassa hindinkielisissä elokuvissa, mutta on näytellyt myös telugun- ja malajalaminkielisissä elokuvissa. Hän kuuluu hindinkielisen elokuvateollisuuden korkeimmin palkattuihin naisnäyttelijöihin.
Kaif aloitti uransa mallina. Hänen ensimmäinen elokuvansa Boom (2003) ei ollut vielä menestys, mutta telugunkieliset elokuvat Malliswari (2004) ja Allari Pidugu (2005) tekivät hänestä tunnetun. Kaif saavutti kaupallista menestystä Bollywoodin romanttisilla komedioilla Maine Pyaar Kyun Kiya? (2005) ja Namastey London (2007), joista jälkimmäisessä hänen suorituksensa sai hyviä arvosteluja. Hän näytteli seuraavaksi useissa menestyselokuvissa, vaikkakin hänen roolejaan kritisoitiin melko merkityksettömiksi mieskeskeisissä elokuvissa, kuten Partner (2007), Welcome (2007) ja Singh Is Kinng (2008).
Jännityselokuva New York (2009) oli käännekohta Kaifin uralla hänen saadessaan ylistystä roolistaan. Hän näytteli naispäärooleja menestyselokuvissa Raajneeti (2010), Zindagi Na Milegi Dobara (2011) ja Mere Brother Ki Dulhan (2011). Kaifin tuottoisimmat elokuvat olivat toimintatrillerit Ek Tha Tiger (2012), Dhoom 3 (2013) ja Bang Bang! (2014). Hänen seuraavat elokuvansa olivat enimmäkseen kaupallisia pettymyksiä, lukuun ottamatta toimintajatko-osaa Tiger Zinda Hai (2017) ja draamaa Bharat (2019).  Hän sai kehuja roolisuorituksestaan alkoholisoituneena näyttelijänä romanttisessa draamakomediassa Zero (2018).
Vaikka Kaifin näyttelijänkyvyt ovat saaneet sekalaisia arvosteluja kriitikoilta, hän on luonut taloudellisesti menestyneen uran hindinkielisessä elokuvateollisuudessa. Hän on naimisissa näyttelijä Vicky Kaushalin kanssa.
Yksityiselämä

Katrina Kaif syntyi nimellä Katrina Turquotte Hongkongissa 16. heinäkuuta 1983. Kaifin mukaan hänen isänsä on kashmirilaistaustainen liikemies ja äiti on brittiläinen asianajaja ja hyväntekijä. Vanhemmat erosivat hänen ollessaan hyvin nuori, minkä jälkeen isä ei ole kuulunut hänen elämäänsä. Hänellä on kuusi sisarta ja yksi veli. Kaif on asunut Kiinassa, Japanissa, monissa Euroopan maissa ja Havaijilla. Hänen luullaan usein kasvaneen Lontoossa, mutta hän asui siellä vain kolme vuotta ennen muuttoaan Mumbaihin. Kaif on Britannian kansalainen ja työskentelee Intiassa työviisumilla.
Kaifin äiti on kristitty ja isä muslimi, ja hänet kasvatettiin seuraamaan kaikkia uskontoja. Hänellä on ”vahva usko Jumalaan”.
Vuonna 2011 Mumbai Mirrorin haastattelussa tuottaja Ayesha Shroff syytti Kaifia taustansa värittämisestä: ”Me loimme hänelle henkilöllisyyden. Hän oli nätti englantilaistyttö, ja me keksimme hänelle kashmirilaisen isän ja meinasimme kutsua häntä Katrina Kaziksi. Ajattelimme, että intialaiset sukujuuret yhdistäisivät hänet ja yleisön. Mutta sitten ajattelimme Kazin kuulostavan liian uskonnolliselta. Mohammad Kaif oli huipulla ja päätimme Katrina Kaifin kuulostavan todella hyvältä.” Kaif kutsui Shroffin kommentteja ”loukkaaviksi”.
Kaif meni naimisiin näyttelijä Vicky Kaushalin kanssa Sawai Madhopurissa 9. joulukuuta 2021.
Julkisuuskuva ja muut työt

Elokuvissa näyttelemisen lisäksi Kaif on tukenut hyväntekeväisyysjärjestöjä ja osallistunut lavaesityksiin. Kaifia pidetään yhtenä Intian kauneimmista julkisuuden henkilöistä. Hänet äänestettiin brittiläisessä Eastern Eye -lehdessä ”seksikkäimmäksi aasialaiseksi naiseksi” vuosina 2008–2010. Kaif oli intialaisen Verve-lehden vaikutusvaltaisimpien naisten listalla vuosina 2009 ja 2010. Intian People-lehti nimesi hänet ”Intian kauneimmaksi naiseksi” vuonna 2011. Kaif on myös yksi Googlen etsityimmistä henkilöistä Intiassa.
Kaif kuuluu Intian korkeimmin palkattuihin mainoskasvoihin, hän on mainostanut muun muassa Slicea, Nakshatraa, Luxia, Olayta, Panasonicia, Pantenea ja L’Oréalia. Mattel on valmistanut Kaifista Barbie-nuken.
Filmografia

| Vuosi | Elokuva | Rooli | Muuta |
| --- | --- | --- | --- |
| 2003 | Boom | Rina Kaif/Popdi Chinchpokli |  |
| 2004 | Malliswari | Prinsessa Malliswari | Telugunkielinen elokuva |
| 2005 | Sarkar | Pooja |  |
| 2005 | Maine Pyaar Kyun Kiya | Sonia |  |
| 2005 | Allari Pidugu | Shwetha | Telugunkielinen elokuva |
| 2006 | Hum Ko Deewana Kar Gaye | Jia A. Yashvardhan |  |
| 2006 | Balram vs. Taradas | Supriya | Malajalaminkielinen elokuva |
| 2007 | Namastey London | Jasmeet ”Jazz” Malhotra |  |
| 2007 | Apne | Nandini Sarabhai |  |
| 2007 | Partner | Priya Jaisingh |  |
| 2007 | Welcome | Sanjana Shetty |  |
| 2008 | Race | Sophia |  |
| 2008 | Singh Is Kinng | Sonia Singh |  |
| 2008 | Hello | Kertoja |  |
| 2008 | Yuvvraaj | Anushka Banton |  |
| 2009 | New York | Maya Shaikh | Parhaan naispääosan Filmfare Awards -ehdokkuus |
| 2009 | Blue | Nikita ”Nikki” Malhotra |  |
| 2009 | Ajab Prem Ki Ghazab Kahani | Jennifer ”Jenny” Pinto |  |
| 2009 | De Dana Dan | Anjali Kakkad |  |
| 2010 | Raajneeti | Indu Sakseria/Pratap |  |
| 2010 | Tees Maar Khan | Anya Khan |  |
| 2011 | Zindagi Na Milegi Dobara | Laila |  |
| 2011 | Bodyguard | Itsenään | Erikoisesiintyminen laulussa ”Bodyguard” |
| 2011 | Mere Brother Ki Dulhan | Dimple Dixit | Parhaan naispääosan Filmfare Awards -ehdokkuus |
| 2012 | Agneepath | Chikni Chameli | Erikoisesiintyminen laulussa ”Chikni Chameli” |
| 2012 | Ek Tha Tiger | Zoya Humaini |  |
| 2012 | Jab Tak Hai Jaan | Meera Thapar |  |
| 2013 | Main Krishna Hoon | Itsenään | Erikoisesiintyminen |
| 2013 | Bombay Talkies | Itsenään | Erikoisesiintyminen |
| 2013 | Dhoom 3 | Aaliya |  |
| 2014 | Bang Bang! | Harleen Sahni |  |
| 2015 | Phantom | Nawaz Mistry |  |
| 2016 | Fitoor | Firdaus Naqvi |  |
| 2016 | Baar Baar Dekho | Diya Kapoor |  |
| 2017 | Jagga Jasoos | Shruti Sengupta |  |
| 2017 | Tiger Zinda Hai | Zoya Humaini |  |
| 2018 | Welcome to New York | Itsenään | Erikoisesiintyminen |
| 2018 | Thugs of Hindostan | Suraiyya |  |
| 2018 | Zero | Babita Kumari | Parhaan naissivuosan Filmfare Awards -ehdokkuus |
| 2019 | Bharat | Kumud Raina |  |
| 2020 | Angrezi Medium | Itsenään | Erikoisesiintyminen laulussa ”Kudi Nu Nachne De” |
| 2021 | Sooryavanshi | Ria Sooryavanshi |  |
| 2022 | Phone Bhoot | Ragini Maheshwari |  |
| 2023 | Tiger 3 | Zoya Humaini |  |
Aiheesta muualla

Wikimedia Commonsissa on kuvia tai muita tiedostoja aiheesta .
Katrina Kaif Internet Movie Databasessa. (englanniksi)
Katrina Kaif Allmoviessa (englanniksi)
Kaif L’Oréalin mainos-tilaisuudessa vuonna 2014.
Kaulusherttu

| Kaulusherttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Malcorus
Laji::  pectoralis
Kaksiosainen nimi
 Malcorus pectoralis  Smith, 1829 
Katso myös
   Kaulusherttu Wikispeciesissä   Kaulusherttu Commonsissa 
Infobox OKNimi-testi OKIUCN-testi OK: 
Kaulusherttu (Malcorus pectoralis) eli aiemmalta nimelään kauluspriinia on herttujen heimoon kuuluva varpuslintu.
Levinneisyys

Kaulusherttua tavataan Botswanassa, Namibiassa ja Etelä-Afrikassa. Lajin on kuvattu olevan yleinen, ja sen kannankehitys on vakaa. Se on luokiteltu elinvoimaiseksi.
Kaulushelttasieppo

| Kaulushelttasieppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Afrikansiepot Platysteiridae
Suku::  Hohtohelttasiepot Dyaphorophyia
Laji::  castanea
Kaksiosainen nimi
 Dyaphorophyia castanea  Fraser, 1843 
Synonyymit
 Platysteira castanea 
Infobox OKNimi-testi OK: 
Kaulushelttasieppo (Dyaphorophyia castanea) on afrikansieppojen heimoon kuuluva varpuslintu.
Levinneisyys

Kaulushelttasieppoa tavataan Afrikan länsi- ja keskiosissa. Se on luokiteltu elinvoimaiseksi ja sen kannakehitys on vakaa.
Autodafee

Francisco Rizin maalaus vuodelta 1683, jossa on auto de fé vuonna 1680 Plaza Mayorissa Madridissa.
Pyhä Dominicus valvomassa autodafeeta vuonna 1495. Maalaus Ávilan Pyhän Tuomaksen kirkon sakastissa.
Autodafee (esp. auto de fé), uskon toimitus oli Espanjassa ja Portugalissa järjestettyjä inkvisition julkisia seremonioita. Autodafee järjestettiin sen jälkeen, kun oikeudenkäynti oli päättynyt ja tuomio langetettu. Seremoniassa luettiin kerettiläisille tuomiot, joiden toimeenpano kuului maallisille viranomaisille.
Ensimmäinen autodafee pidettiin Sevillassa vuonna 1481, viimeinen Meksikossa 1850. Ne järjestettiin yleensä kaupungin torilla ja mukana oli usein kuninkaallisia. Niissä oli yleensä pitkä kulkue, juhlallinen messu, kuuliaisuuden vala inkvisitiolle, saarna ja tuomion lukeminen. Vangit puettiin keltaiseen säkkikankaasta valmistettuun pukuun, jossa oli punainen risti edessä ja takana. Uhrit olivat yleensä katolisuuteen kääntyneitä entisiä juutalaisia, muslimeja tai protestantteja. Joskus oli kyse kaksinnaimisesta tai noituudesta syytetyistä. Elinkautinen vankeusrangaistus oli ankarin inkvisition käytössä ollut rangaistus, ja tuomion lukemisen jälkeen tuomioistuimen edustaja luovutti tuomitun maallisen viranomaisen haltuun. Maallisen viranomaisen oli toimeenpantava rangaistukset lukuun ottamatta vankeusrangaistuksia. Kuolemaantuomitut poltettiin roviolla.
Aiheesta muualla

Kuvia tai muita tiedostoja aiheesta Autodafee Wikimedia Commonsissa
Argentina elongata

| Argentina elongatus |
| --- | --- |
 Laji piirrettynä.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Sillikuorekalat Argentiniformes
Heimo::  Sillikuoreet Argentinidae
Suku::  Argentina
Laji::  elongata
Kaksiosainen nimi
 Argentina elongata  (Wollaston Hutton, 1879) 
Infobox OKVirheellinen NIMI-arvo: 
Argentina elongata on Argentina-sukuun ja sillikuoreiden (Argentinidae) heimoon kuuluva kalalaji. Lajia tavataan Australiassa ja Uudessa-Seelannissa. Laji kasvaa yleensä 25 senttimetrin mittaiseksi. Argentina elongata on pohjakala. Lajilla ei ole kovin suurta taloudellista merkitystä. Laji kuvattiin tieteelle vuonna 1879.
Kfar Shemaryahu

| Kfar Shemaryahu |
| --- | --- |
 Kaupungintalo
 Kfar Shemaryahu (punaisella) Tel Avivin hallintoalueen kartalla.
 Kfar Shemaryahu
 Koordinaatit: 32°11′16″N, 34°49′20″E 
Valtio:  Israel
Hallintoalue:  Tel Aviv
Väkiluku (2018):  1 891
Infobox OKVirheellinen NIMI-arvo: 
Kfar Shemaryahu (hepr. ‏כפר שמריהו‎) on pieni asutuskeskus Israelissa. Sen asukasluku oli vuoden 2018 lopussa 1 891.
Maantiede

Kfar Shemaryahu sijaitsee Saaronin tasangon eteläosassa Tel Avivin metropolialueella. Vieressä on myös Herzliyyan ranta.
Historia

Kfar Shemaryahu perustettiin mošavana vuonna 1937. Nimensä se sai Levin Shemaryahulta. Ensimmäiset asukkaat olivat pääasiassa keskiluokkaisia juutalaisia siirtolaisia Saksasta ja he kasvattivat pääasiassa siipikarjaa. 1950-luvulta lähtien paikka alkoi kasvaa yhteen Tel Avivin suuremman metropolialueen kanssa ja alue muuttui maaseudusta esikaupunkialueeksi.
Talous

Kfar Shemaryahussa on nykyisin pienimuotoista teollista toimintaa. Se on myös kehittänyt vapaa-ajan ja viihdealan toimintaansa.
Väestö

Kfar Shemaryahuassa oli vuoden 2018 lopussa 1 891 asukasta. Vuonna 2002 vastaava lukema oli 1 790 ja vuonna 1969 1 260.
Aiheesta muualla

Kuvia tai muita tiedostoja aiheesta Kfar Shemaryahu Wikimedia Commonsissa
Liikekeskustaa.
Taloja vuonna 1937.